
Καθορισμός ανώτατου ορίου συνεδριάσεων της επιτροπής Μετατά¬ 


ξεων . 1 

Τροποποίηση διατάξεων του Ν. 1684/87 . 2 


Μείωση της προκαταβολής του φόρου στο εισόδημα του οικ. έτους 
1989 των αντιπροσώπων, πρακτόρων, μεσιτών κ.τ.λ οι οποίοι 
αποκτούν αμοιβές ή προμήθειες που καταβάλλονται σε αυτούς 
για τη σύναψη σύμβασης προμήθειας από αλλοδαπά εργοστάσια 


ή αλλοδαπούς οίκους οποιασδήποτε φύσης υλικού. 3 

Ίδρυση μόνιμου καταφυγίου θηραμάτων στην περιοχή «Λίμνη Ντι- 
βάρι - Βάλτος» Δήμου Πύλου και Κοινότητας Ρωμανού Ν. Μεσ¬ 
σηνίας . 4 

Ίδρυση μόνιμου καταφυγίου θηραμάτων στη θέση Αγία Σωτήρα 
Κοινοτήτων Αγία Σωτήρα, Μόρφης, Αυγερινού, Βυθού, Πεντά- 

λοφου Ν. Κοζάνης. 5 

Τροποποίηση ορίων μόνιμου καταφυγίου θηραμάτων στις περιοχ. 
Γρίπας, Τσερέσια Κοινοτ, Φανού και Σκρα Δασαρχείου Γουμέ- 

. νισσας. 6 

Κήρυξη εκτελεστής της 67/88 απόφασης του ΠΔΔΔ Αθηνών που 
αφορά τους όρους αμοιβής και εργασίας των πτυχιούχων Ηλε¬ 
κτρονικών Ανωτέρων Σχολών Ελληνικής Αεροπορίας. 7 

Κήρυξη υποχρεωτικής της 35/88 απόφασης του ΠΔΔΔ Αθηνών 
για τους όρους αμοιβής και εργασίας των απασχολουμένων σε 

πτηνοτροφικές επιχειρήσεις... 8 

Μεταφορά θέσεων διοικητικού, νοσηλευτικού και λοιπού προσωπι¬ 
κού του Νομαρχιακού Γενικού Ογκολογικού Νοσ/μείου Κηφι¬ 
σιάς «ΟΙ ΑΓΙΟΙ. ΑΝΑΡΓΥΡΟΙ» στο Αντικαρκινικό Νοσ/μείο 

Θεσ/κης «ΘΕΑΓΕΝΕΙΟ». ..; .. 9 

Φαρμακευτική Περίθαλψη. ..10 

και Κοιν. Ασφαλίσεων.12 

Ανάθεση έργου ξενάγησης των ομογενών εκπ/κών Αυστραλίας σε 

αρχαιολογικούς χώρους.13 

σμένου χρόνου στο Επιμελητήριο Ηλείας.17 


Αριθ. ΔΙΑΚ/Φ6.47/7/5288 (1) 

Καθορισμός ανώτατου ορίου συνεδριάσεων της επιτροπής Μετατά¬ 
ξεων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 20 παρ. 10 του Ν. 1735/1987 (ΦΕΚ 195/Α’) 
11.11.1987) «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις», 

β) του άρθρου 18 του Ν. 1505/1984 (ΦΕΚ 194/Α73.12.1984) 
«Αναδιάρθρωση μισθολογίου προσωπικού της Δημόσιας Διοίκησης και 
άλλες συναφείς διατάξεις», όπως τροποποιήθηκε από το άρθ, 8 του ν. 
1810/1988 «Για τη συμπλήρωση και βελτίωση του ν. 1505/1984, 
και άλλες διατάξεις», 

γ) του άρθρου μόνου, παρ. 2 του Π.Δ. 492/1984 (ΦΕΚ 175/Α’/ 
14.11.1984) «Περιορισμός συναρμοδιοτήτων κατά την έκδοση διοικη¬ 
τικών πράξεων κ.λπ.». 

2. Τη ΔΙΔΚ/Φ6.47/7/1295/8.2.1988 απόφαση του Υπουργείου 
Προεδρίας της Κυβέρνησης «Συγκρότηση Επιτροπής μετατάξεων». 

3. Την αντιμετώπιση της καταστάσεως που έχει δημιουργηθεί λόγω 
του ότι έχει κατατεθεί και εξακολουθεί να κατατίθεται μεγάλος αριθμός 
αιτήσεων που πρέπει να εξεταστούν από την Επιτροπή για την έκδοση 
απόφασης. 

4. Το γεγονός ότι στην ανωτέρω επιτροπή μετέχουν ανώτατοι κρατι¬ 
κοί λειτουργοί και ανώτατοι υπάλληλοι που λόγω φόρτου εργασίας δεν 
είναι δυνατόν να προσέρχονται, εντός του κανονικού ωραρίου εργασίας 
στις πεντάωρες συνεδριάσεις που απαιτούνται λόγω του αριθμού των αι¬ 
τήσεων που πρέπει να εξετάζονται κατά συνεδρίαση δεδομένου ότι, έτσι 
εξαντλούν το ωράριό τους. 

5. Την αριθ. 6474/ΦΕΚ 451Β/30.6.88 απόφαση του Πρωθυ¬ 
πουργού και του Υπουργού Οικονομικών, αποφασίζουμε: 

Καθορίζουμε από την 1η Φεβρουάριου 1989 το ανώτατο όριο συνε¬ 
δριάσεων της Επιτροπής μετατάξεων, που θα γίνονται εκτός των ωρών 
εργασίας, σε πέντε (5) συνεδριάσεις κατά μήνα με ανώτατο όριο πέντε 
(5) ωρών κατά συνεδρίαση, για την επίλυση σε σύντομο χρονικό διά¬ 
στημα του προβλήματος που έχει δημιουργηθεί στη Δημόσια Διοίκηση, 
εξαιτίας της αναμονής απόφασης για εκατοντάδες υπαλλήλους στις συσ- 
σωρευμένες αιτήσεις μετατάξεως. 

Στον πρόεδρο, τα μέλη και το γραμματέα της ανωτέρω Επιτροπής 
θα καταβάλλεται η αποζημίωση που ορίζεται από το άρθρο 8 παρ. 2 του 
ν. 1810/1988, ήτοι το 1/50 του βασικού μισθού του κλιμακίου 23 για 
κάθε ώρα εργασίας πέραν του κανονικού ωραρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1989 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Α. ΚΟΥΤΣΟΠΩΡΓΑΣ ΗΛΙΑΣ ΠΑΠΑΗΛΙΑΣ 

-♦- 

Αριθ. 1011285/296/0018 (2) 

Τροποποίηση διατάξεων του Ν. 1684/87. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Την Οδηγία (ΕΟΚ) 88/331 του Συμβουλίου της 13ης Ιουνίου 
1988 «για την τροποποίηση της Οδηγίας 83/181 ΕΟΚ για τον καθο¬ 
ρισμό του Πεδίου εφαρμογής του άρθρου 14 παρ. 1 στοιχείο δ) της Οδη¬ 
γίας 77/388 ΕΟΚ για την απαλλαγή από το φόρο προστιθέμενης αξίας 
ορισμένων οριστικών εισαγωγών αγαθών». 

β) Τις διατάξεις του Ν. 1684/87 «Για την απαλλαγή από το φόρο 
προστιθέμενης αξίας (Φ.Π.Α) α) ορισμένων οριστικών εισαγωγών αγα¬ 
θών και β) των προσωρινά εισαγομένων αγαθών εκτός των μεταφορι¬ 
κών μέσων, των παλετών και των εμπορευματοκιβωτίων» (ΦΕΚ 
18/Α), αποφασίζουμε: 

Οι διατάξεις του Ν. 1684/87, τροποποιούνται ως ακολούθως: 

Άρθρο 1 

Η παράγραφος 2 του άρθρου 10, αντικαθίσταται με το ακόλουθο κεί¬ 
μενο: 

«2. Απαλλάσσονται επίσης τα συνήθη δώρα γάμου, που δίδονται σε 
πρόσωπα που συγκεντρώνουν τις προϋποθέσεις της παραγράφου 1, από 
πρόσωπα που έχουν τη συνήθη κατοικία τους, σε χώρα που βρίσκεται 
εκτός της Κοινότητας. 

Η απαλλαγή χορηγείται για δώρα των οποίων η αξία δεν υπερβαίνει 
τις 250 ΕΟυ για κάθε δώρο». 

Άρθρο 2 

Η δεύτερη περίπτωση του εδαφίου β της παραγράφου 1 του άρθρου 
33, αντικαθίσταται ως ακολούθως: 

«- εισάγονται από χώρες που βρίσκονται εκτός της Κοινότητας με 
απαλλαγή από τον εισαγωγικό δασμό, σύμφωνα με το άρθρο 60 του κα¬ 
νονισμού ΕΟΚ 918/83» για τη θέσπιση του Κοινοτικού καθεστώτος 
Τελωνειακών Ατελειών». 

•Άρθρο 3 

Μετά το άρθρο 36 παρεμβάλλεται το ακόλουθο κείμενο: 

«Βα. Ουσίες αναφοράς για τον ποιοτικό έλεγχο των φαρμακευτικών 
προϊόντων. 

I 

Άρθρο 36α 

Εισάγονται με απαλλαγή από το Φ.Π.Α. οι αποστολές που περιέχουν 
δείγματα χημικών ουσιών αναφοράς εγκεκριμένων από την παγκόσμια 
Οργάνωση Υγείας οι οποίες προορίζονται για τον ποιοτικό έλεγχο των 
υλών που χρησιμοποιούνται για την παρασκευή φαρμακευτικών προϊό¬ 
ντων και οι οποίες αποστέλλονται σε παραλήπτες αρμόδια εξουσιοδοτη¬ 
μένους για να παραλαμβάνουν παρόμοιες αποστολές χωρίς την κατα¬ 
βολή Φ.Π.Α.». 

Άρθρο 4 ' 

Στο άρθρο 53, προστίθεται το ακόλουθο εδάφιο. 

«δ) βραβεία, έπαθλα, ενθύμια συμβολικού χαρακτήρα και μικρής 
αξίας που πρόκειται να διανεμηθούν δωρεάν σε πρόσωπα που έχουν τη 
συνήθη κατοικία τους σε άλλη χώρα, με την ευκαιρία της διεξαγωγής 
επιχειρηματικών συνεδρίων ή παρόμοιων εκδηλώσεων διεθνούς χαρα¬ 
κτήρα και για τα οΥιοία αποδεικνύεται από τη φύση τους, την κατά μο¬ 
νάδα αξία τους και τα άλλα χαρακτηριστικά τους ότι δεν εισάγονται για 
εμπορικούς σκοπούς». 

Άρθρο 5 

Τα άρθρα 59 και 60, αντικαθίστανται ως ακολούθως: 

«Άρθρο 59 

Με την επιφύλαξη των διατάξεων του άρθρου 60, απαλλάσσονται 
από το ΦΠΑ τα έντυπα διαφημιστικού χαρακτήρα όπως κατάλογοι, τι¬ 
μοκατάλογοι, οδηγίες χρήσης ή εμπορικές αγγελίες που αφορούν: 

α) είτε εμπορεύματα που πωλούνται ή ενοικιάζονται από πρόσωπο 


εγκαταστημένο σε άλλη χώρα ή 

β)είτε υπηρεσίες που προέρχονται από πρόσωπο εγκαταστημένο σε 
άλλο Κράτος μέλος ή 

γ) υπηρεσίες στους τομείς των μεταφορών, της εμπορικής ασφάλισης 
ή στον Τραπεζικό τομέα, οι οποίες παρέχονται από πρόσωπο εγκατα¬ 
στημένο σε τρίτη χώρα. 

Άρθρο 60 

Η απαλλαγή του άρθρου 59 περιορίζεται στα διαφημιστικά έντυπα 
που συγκεντρώνουν τις ακόλουθες προϋποθέσεις: 

α) Στα έντυπα πρέπει να αναγράφεται, κατά τρόπο εμφανή, το όνομα 
της επιχείρησης που παράγει, πωλεί ή ενοικιάζει τα εμπορεύματα ή πα¬ 
ρέχει τις σχετικές υπηρεσίες. 

β) Κάθε αποστολή πρέπει να περιέχει ένα μόνο έντυπο ή αν αποτελεί- 
ται από πολλά έντυπα, ένα μόνο αντίτυπο κάθε εντύπου. Μπορούν πά¬ 
ντως να τύχουν απαλλαγής και οι αποστολές που περιέχουν πολλά αντί¬ 
τυπα του ίδιου εντύπου, αν το συνολικό μεικτό βάρος τους δεν υπερβαί¬ 
νει το 1 χιλιόγραμμο. 

γ) Τα έντυπα δεν πρέπει να αποτελούν αντικείμενο ομαδικών αποστο¬ 
λών από ένα μόνο αποστολέα προς ένα μόνο παραλήπτη. 

Εν τούτοις οι παραπάνω β) και γ) προϋποθέσεις δεν ισχύουν για 
έντυπα που αφορούν είτε εμπορεύματα για πώληση ή ενοικίαση είτε 
υπηρεσίες που παρέχονται από ένα πρόσωπο εγκαταστημένο σε άλλο 
Κράτος, εφόσον τα εν λόγω έντυπα εισάγονται για να διανεμηθούν δω¬ 
ρεάν». 

Άρθρο 6 

Στο άρθρο 76, προστίθεται το ακόλουθο εδάφιο: 

«ιθ) εισαγωγές επισήμων εκδόσεων που αποτελούν μέσο έκφρασης 
των δημοσίων αρχών της χώρας εξαγωγής, των διεθνών οργανισμών, 
των οργανισμών τοπικής αυτοδιοίκησης και των Οργανισμών δημοσίου 
δικαίου, οι οποίοι είναι εγκαταστημένοι στη χώρα εξαγωγής, καθώς και 
τα έντυπα που διανέμονται κατά τις εκλογές του Ευρωπαϊκού Κοινο¬ 
βουλίου ή στα πλαίσια εθνικών εκλογών που διοργανώνονται από τη 
χώρα προέλευσης, από τις αλλοδαπές πολιτικές οργανώσεις που είναι 
επίσημα αναγνωρισμένες στα Κράτη Μέλη, εφόσον οι εν λόγω δημο¬ 
σιεύσεις και έντυπα έχουν φορολογηθεί στη χώρα εξαγωγής και ο φόρος 
δεν έχει επιστραφεί κατά την εξαγωγή». 

Άρθρο 7 

Η επικεφαλίδα των άρθρων 79-82 και τα άρθρα 79 και 80, αντικα¬ 
θίστανται ως ακολούθως: 

«ΣΤ. Καύσιμα και λιπαντικά που βρίσκονται σε αυτοκίνητα οχήματα 
ξηράς και σε εμπορευματοκιβώτια ειδικών χρήσεων. 

Άρθρο 79 

1. Με την επιφύλαξη των άρθρων 80 και 81 απαλλάσσονται από το 
ΦΠΑ: 

α) Τα καύσιμα που περιέχονται σε κανονικές δεξαμενές καυσίμων: 

- αυτοκινήτων οχημάτων δημόσιας και ιδιωτικής χρήσης και μοτο- 
συκλετών. 

- εμπορευματοκιβωτίων ειδικής χρήσης. 

β) Τα καύσιμα που περιέχονται σε φορητές δεξαμενές καυσίμων που 
βρίσκονται σε αυτοκίνητα οχήματα ιδιωτικής χρήσης και μοτοσυκλέτες, 
σε ανώτατο όριο 10 λίτρων ανά όχημα και με την επιφύλαξη των διατά¬ 
ξεων που ισχύουν σχετικά με την κατοχή και μεταφορά καυσίμων. 

2. Κατά την έννοια της παραγράφου 1 νοείται ως: 

α) «όχημα δημόσιας χρήσης»: κάθε οδικό όχημα με κινητήρα (περι¬ 
λαμβανόμενων και των ελκυστήρων με ή χωρίς ρυμουλκούμενα) το 
οποίο ανάλογα με τον τύπο κατασκευής του και τον εξοπλισμό του, είναι 
κατάλληλο και προορίζεται για την πραγματοποίηση μεταφορών, με ή 
χωρίς κόμιστρο: 

- περισσοτέρων των εννέα προσώπων στα οποία περιλαμβάνεται και 
ο οδηγός. 

- εμπορευμάτων, 

καθώς και κάθε οδικό όχημα ειδικής χρήσης άλλης από την καθ’ αυτό 
μεταφορά. 

β) «όχημα ιδιωτικής χρήσης»: κάθε αυτοκίνητο όχημα που δεν καλύ¬ 
πτεται από τον ορισμό της περίπτωσης α). 

γ) «κανονικές δεξαμενές καυσίμων»: 

- οι δεξαμενές που ο κατασκευαστής ενσωματώνει σε όλα τα οχή¬ 
ματα του ίδιου τύπου με το εξεταζόμενο όχημα και η ενσωμάτωση των 
οποίων επιτρέπει την απευθείας χρησιμοποίηση του καυσίμου, τόσο για 

την κίνηση των οχημάτων όσο και για την κατά τη διάρκεια της μετα¬ 
φοράς, λειτουργία των συστημάτων ψύξης και άλλων συστημάτων, 
κατά περίπτωση. 

Επίσης θεωρούνται ως κανονικές δεξαμενές καυσίμων οι δεξαμενές 
υγραερίου που είναι προσαρμοσμένες στα οχήματα με κινητήρα και επι¬ 
τρέπουν την απευθείας χρησιμοποίηση ; του υγραερίου ως καυσίμου, κα¬ 
θώς και οι δεξαμενές που είναι προσαρμοσμένες στα βοηθητικά συστή¬ 
ματα με τα οποία μπορεί να είναι εξοπλισμένο ένα όχημα. 

- Οι δεξαμενές καυσίμων που ο κατασκευαστής ενσωματώνει σε όλα 
τα εμπορευματοκιβώτια του ίδιου τύπου με το εξεταζόμενο εμπορευμα¬ 
τοκιβώτιο και η ενσωμάτωση των οποίων επιτρέπει την απευθείας χρη¬ 
σιμοποίηση του καυσίμου για την κατά τη διάρκεια της μεταφοράς λει¬ 
τουργία των συστημάτων ψύξης και των άλλων συστημάτων με τα 
οποία είναι εξοπλισμένα όλα τα εμπορευματοκιβώτια ειδικών χρήσεων. 

δ) «εμπορευματοκιβώτιο ειδικών χρήσεων»; κάθε εμπορευματοκιβώ¬ 
τιο εξοπλισμένο με μηχανισμούς ειδικά προσαρμοσμένους γι^ τα συστή¬ 
ματα ψύξης, οξυγόνωσης, θερμικής μόνωσης, ή άλλα συστήματα. 

Άρθρο 80 

Με αποφάσεις του Υπουργού των Οικονομικών μπορεί να περιορίζε¬ 
ται, σύμφωνα με τις οδηγίες του Συμβουλίου των Ευρωπαϊκών Κοινο¬ 
τήτων, η απαλλασόμενη από το ΦΠΑ ποσότητα καυσίμων που περιέχε- 
ται στις Κανονικές δεξαμενές καυσίμων των οχημάτων δημόσιας χρή¬ 
σης και των εμπορευματοκιβωτίων ειδικών χρήσεων του προηγούμενου 
άρθρου». 

Άρθρο 8 

Στο άρθρο 85 στο τέλος του εδαφίου β της παραγράφου 2, προστίθε¬ 
νται οι ακόλουθες λέξεις; 

«ή θα μειώνονται». 

Άρθρο 9 

Το άρθρο 86, αντικαθίσταται ως ακολούθως; 

«Άρθρο 86 

Οι διατάξεις του νόμου αυτού καθώς και οι διατάξεις για την εφαρ¬ 
μογή του Φ.Π.Α. δεν εμποδίζουν τη χώρα μας να διατηρεί: 

α) Τα προνόμια και -μς απαλλαγές που παρέχονται στα πλαίσια συμ¬ 
φωνιών μορφωτικής, επιστημονικής ή τεχνικής συνεργασίας τις οποίες 
έχει συνάψει με άλλες χώρες. 

β) Τις απαλλαγές που χορηγούνται στο πλαίσιο συμφωνιών που έχει 
συνάψει με βάση την αμοιβαιότητα με τρίτες χώρες, οι οποίες είναι συμ¬ 
βαλλόμενα μέρη στη Σύμβαση για τη διεθνή πολιτική αεροπορία (Σι¬ 
κάγο 1944) κατ’ εφαρμογή των Συνιστώμενων Πρακτικών 4.42 και 
4.44 του Παραρτήματος 9 της Σύμβασης αυτής (όγδοη έκδοση Ιούλιος 
1980)». 

Άρθρο 10 

Η απόφασή μας αυτή, που ισχύει από την 1η Ιανουάριου 1989, να 
δημοσιευθεί στην Εφημερίδα της Κυβερνήσεως και να κυρωθεί Νομοθε¬ 
τικά. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-ψ» - 

Αριθ. 1025991/183/0012 (3) 

Μείωση της προκαταβολής του φόρου στο εισόδημα του οικ. έτους 
1989 των αντιπροσώπων, πρακτόρων, μεσιτών κ.τ.λ οι οποίοι απο¬ 
κτούν αμοιβές ή προμήθειες που καταβάλλονται σε αυτούς για τη 
σύναψη σύμβασης προμήθειας από αλλοδαπά εργοστάσια ή αλλοδα¬ 
πούς οίκους οποιασδήποτε φύσης υλικού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 1 του άρθρου 15 του ν.δ. 3323/ 
1955 όπως αντικαταστάθηκε με την παράγραφο 1 του άρθρου 11 του 
ν. 1828/1989 (ΦΕΚ-Ά 2). 

β) Τις διατάξεις της περίπτωσης γ' της παραγράφου 1 του άρθρου 
37α του ν.δ. 3323/1955, όπως προστέθηκε με την παράγραφο 4 του 
άρθρου 11 του ν. 1828/1989, αποφασίζουμε: 

1. Εξαιρετικά για το οικονομικό έτος 1989, η προκαταβολή φόρου 
που βεβαιώνεται με βάση τη δήλωση του άρθρου 11 του ν.δ. 3323/ 
1955 και τούς λοιπούς τίτλους βεβαίωσης του άρθρου 59 του ίδιου νο- 


μοθετήματος για το φόρο που αναλογεί στο εισόδημα του διανυόμενου 
οικονομικού έτους των αντιπροσώπων, πρακτόρων, μεσιτών κ.τ.λ., οι 
οποίοι αποκτούν αμοιβές ή προμήθειες που καταβάλλονται σε αυτούς 
για τη σύναψη σύμβασης προμήθειας από αλλοδαπά εργοστάσια ή αλ¬ 
λοδαπούς οίκους οποιασδήποτε φύσης υλικού, περιορίζεται από 50% σε 
25%. 

2. Αν οι πιο πάνω αναφερόμενοι αποκτούν εισοδήματα και από άλλες 
κατηγορίες, ο περιορισμός της προκαταβολής του φόρου γίνεται με 
βάση τη σχέση του καθαρού εισοδήματος του από προμήθειες κ.τ.λ. 
προς το συνολικό εισόδημα. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 22 Φεβρουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦“- 

Αριθ. 70262/124 (4) 

Ίδρυση μόνιμου καταφυγίου θηραμάτων στην περιοχή «Λίμνη Ντιβάρι- 

Βάλτος» Δήμου Πύλου και Κοινότητας Ρωμανού Ν. Μεσσηνίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του ΝΔ 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ. 414985/ 

29.11.1985 (ΦΕΚ 757/Β*/18.12.1985) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί ανάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 

3. Τα αριθμ. 2837/28.6.88,1529/25.7.88 και 5297/23.12.88 
έγγραφα του Δασαρχείου Καλαμάτας και της Δ/νσης Δασών Ν. Μεσση¬ 
νίας, σε συνδυασμό με τη σκοπιμότητα ίδρυσης μόνιμου καταφυγίου θη¬ 
ραμάτων για προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας γενικά, αποφασί¬ 
ζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 70.000 στρέμματα δασώδους - 
πεδινής και ελώδους έκτασης, που πληροί τις προϋποθέσεις προς κά¬ 
λυψη των βασικών αναγκών του θηράματος σε ό,τι αφορά την ησυχία, 
τροφή και νερό στη θέση «Λίμνη Ντιβάρι - Βάλτος» περιφέρειας Δήμου 
Πύλου και Κοινότητας Ρωμανού του Νομού Μεσσηνίας και με τα παρα¬ 
κάτω όριά: 1 

Βόρεια: Από τη συμβολή του δρόμου Πύλου - Κυπαρισσίας με περιφε¬ 
ρειακή γράνα Βάλτου και αγροτικό δρόμο, ακολουθεί αγροτικό δρόμο 
και γράνα μέχρι τη συμβολή της με αγροτικό δρόμο για Πετροχώρι, 
θέση «Γεφύρι». 

Δυτικά: Από τη θέση «Γεφύρι» μέχρι όρμο Βοϊδοκοιλιά, ακολουθεί 
τον όρμο Βοϊδοκοιλιάς και στη συνέχεια θάλασσα μέχρι το νότιο άκρο 
του Παλιού Ναυαρίνου. 

Νότια: Από το Νότιο άκρο του Παλιού Ναυαρίνου ακολουθεί το όριο 
της θάλασσας μέχρι τη συμβολή της με το ρέμμα «Γιαννούζαγα». 

Ανατολικά: Ακολουθεί ρέμμα «Γιαννούζαγα» μέχρι τη συμβολή του 
μεςδρόμο Πύλου- Κυπαρισσίας, στη συνέχεια ακολουθεί το δρόμο Πύ- 
λου-Κυπαρισσίας, μέχρι τη συμβολή του με περιφερειακή γράνα του 
Βάλτου και με αγροτικό δρόμο. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 

29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β’/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της, Κυβερνήσεως 
και θα ισχύει από το κυνηγετικό έτος 1989-1990. 

Αθήνα, 24 Φεβρουάριου 1989 

Ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 75981/1238 (5) 

Ίδρυση μόνιμου καταφυγίου θηραμάτων στη θέση Αγία Σωτήρα Κοινο¬ 
τήτων Αγία Σωτήρα, Μόρφης, Αυγερινού, Βυθού, Πεντάλοφου Ν. 

Κοζάνης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του ΝΔ 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975, 8 Π.Δ. 402/88 και της αριθμ, 414985/ 

29.11.1985 (ΦΕΚ 757/Β’/18.12.1985) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί οινάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 

3. Τα αριθμ. 196/2.2.89 και 185/9.2.1989 έγγραφα του Δασαρ¬ 
χείου Τσοτυλίου και της Δ/νσης Δασών Κοζάνης, σε συνδυασμό με τη 
σκοπιμότητα ίδρυσης μόνιμου καταφυγίου θηραμάτων για προστασία, 
ανάπτυξη, αναπαραγωγή και εκμετάλλευση του θηραματικού πλούτου 
και της άγριας πανίδας γενικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 22.000 στρέμματα μερικώς δα- 
σοσκεπούς έκτασης, που πληροί τις προϋποθέσεις προς κάλυψη των βα¬ 
σικών αναγκών του θηράματος σε ό,τι αφορά την ησυχία, τροφή και 
νερό στη θέση Αγία Σωτήρα των Κοινοτήτων Αγία Σωτήρα, Μόρφης, 
Αυγερινού, Βυθού, Πεντάλοφου του Νομού Κοζάνης, με τα παρακάτω 
όρια: 

Αρχίζουν από τον Εθνικό δρόμο Κοζάνης-Ιωαννίνων και από το ση¬ 
μείο «Στροφή» χωρίου Μόρφης. Ακολουθούν τον Εθνικό δρόμο προς Ιω¬ 
άννινα μέχρι που συναντούν τη γέφυρα του ποταμού Πραμόρτσα. Εκεί- 
θεν με βόρεια κατεύθυνση ακολουθούν τον ποταμό Πραμόρτσα μέχρι 
της θέσεως «Παναγία» του Δημοσίου Δάσους Αυγερινού όπου συναντά 
τον επαρχιακό δρόμο προς Τσοτύλι, τον οποίο και ακολουθούν ανατο¬ 
λικά μέχρι που συναντούν τον επαρχιακό δρόμο προς Αυγερινό. Εκείθεν 
με νότια κατεύθυνση ακολουθούν αυτόν μέχρι τη θέση «Αποθήκες». 
Εκείθεν εγκαταλείπει τον επαρχιακό δρόμο δυτικά του χωριού Αυγερι¬ 
νού και σε ευθεία γραμμή φθάνουν στη θέση «Καλύβες» και εκείθεν στη 
θέση «Νεκροταφείο» όπου συναντούν τον αγροτικό δρόμο Αυγερινού - 
Μόρφης, τον οποίο και ακολουθούν νότια μέχρι τη θέση «Στροφή» χω¬ 
ρίου Μόρφης επί του Εθνικού δρόμου Κοζάνης - Ιωαννίνων, σημείο απ’ 
όπου και άρχισαν. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 

29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β'/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει, από το κυνηγετικό έτος 1989-1990. 

Αθήνα, 27 Φεβρουάριου 1989 

Ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 
-♦- 

Αριθ. 78571/1153 (6) 

Τροποποίηση ορίων μόνιμου καταφυγίου θηραμάτων στις περιοχές Γρί- 

πας, Τσερέσια Κοινοτ. Φανού και Σκρα Δασαρχείου Γουμένισ¬ 
σας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/1969, καθώς έχουν αντικατασταθεί με τα άρθρα 3 και 4 παρ. 5, 6, 
7, 8 του Ν. 177/1975, 8 Π.Δ. 402/88 και της αριθ. 414985/ 

29.11.1985 (ΦΕΚ 757/Β'/18.12.85) κοινής απόφασης των Υφυ¬ 
πουργού Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

2. Την αριθ. 260347/16.2.87 (ΦΕΚ 83/Β'/16.2.87) κοινή από¬ 
φαση των Πρωθυπουργού και Υπουργού Γεωργίας, περί ανάθεσης αρ¬ 


μοδιοτήτων του Υπουργού Γεωργίας στον Υφυπουργό Γεωργίας Κώ¬ 
στα Τσιγαρίδα. 

3. Την αριθ. 44027/2477/10.6.1976 (ΦΕΚ 834/Β/25.6.1976) 
απόφασή μας, με την οποία ιδρύθηκε μόνιμο καταφύγιο θηραμάτων 
στην περιοχή Κοινότητας Φανού Ν. Κιλκίς. 

4. Τα αριθ. 225/26.1.89, 241/15.2.89 έγγραφα του Δασαρχείου 
Γουμένισσας και Δ/νσης Δασών Ν. Κιλκίς, αναφορικά με την τροποποί¬ 
ηση - επέκταση του ανωτέρω καταφυγίου θηραμάτων, αποφασί¬ 
ζουμε: 

Επεκτείνουμε - τροποποιούμε τα όρια του καταφυγίου θηραμάτων 
που ιδρύθηκε με την αριθ. 44027/2477/10.6.1976 (ΦΕΚ 834/Β"/ 
25.6.1976) απόφασή μας και απαγορεύεται για αόριστο χρόνο η Θήρα 
κάθε θηράματος σε 18.670 στρέμματα δάσους που πληροί τις προϋπο¬ 
θέσεις προς κάλυψη των βασικών αναγκών του θηράματος σε ό,τι 
αφορά την ησυχία, τροφή και νερό στις περιοχές Γρίπας, Τσερέσια Κοι¬ 
νοτήτων Φανού και Σκρα, η οποία έκταση ορίζεται ως ακολούθως: 

Αρχίζει από το σημείο συμβολής των ρεμάτων Βαλεράτσι και Με¬ 
γάλο Ρέμα (Κοντζά Ντερέ) και με δυτική κατεύθυνση ακολουθεί τον 
ανάρρουν του Ρέματος Βαλεράτσι μέχρι απαρχών του επί της κορυφής 
Γκαντάς (κυρία κοίτη) όπου υπάρχει ημιονικός δρόμος και το σημείο συ¬ 
νάντησης των ορίων του κοινοτικού δάσους Κάρπης μετά του συνδιακα- 
τεχομένου δάσους Κούπας, από κει στρίβει προς βορρά και δια των κο¬ 
ρυφών υψοδείκτης 1.530 υψοδ. 1.493, κορυφή Μπαλταρόσι (τριγωνο¬ 
μετρικό 1.368) και κορυφή Μικρό Καντάση (υψοδ. 1.283) κατέρχεται 
εις ρέμα Γκαρντινία, του οποίου την κοίτη ακολουθεί προς ανατολάς μέ¬ 
χρι συνάντησης του συμμαχικού δρόμου Αξιούπολης - Μ. Λιβαδιών, με 
την αυτή κατεύθυνση τέμνει τη θέση Μπούτσολι κατά το βόρειο αυτής 
τμήμα και με κατεύθυνση Β.Α. ακολουθεί ρευματίδιο, κατέρχεται στο 
συμμαχικό δρόμο Αξιούπολης - Λ. Λιβαδιών, τον ακολουθεί για λίγο 
συνέχεια μέσω της Βόρειας του δρόμου κορυφογραμμής, την οποία ακο¬ 
λουθεί, διέρχεται από τη θέση Ρούπι και Τουτάϊα και καταλήγει στην 
αρχή του ρέματος Τσερέσια (το παλιό όριο στρίβει Ν.Α.) με κατεύθυνση 
Β.Α. κατεβαίνει τη ράχη Γεωργάκη και καταλήγει στο μεγάλο ρέμα, το 
οποίο ακολουθεί μέχρι που συναντά το ρέμα Κανταρτζή (παλιό όριο) και 
συνέχεια το μεγάλο ρέμα και καταλήγει στο σημείο συμβολής του με το 
ρέμα Βαλεράτσι όπου και άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 

29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β'/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως, 
και θα ισχύει από το κυνηγετικό έτος 1989-90. 

Αθήνα, 27 Φεβρουάριου 1989 

Ο ΥΦΥΠΟΥΡΓΟΣ 

Κ. ΤΣΙΓΑΡΙΔΑΣ 
-♦- 

Αριθ. 11541 (7) 

Κήρυξη εκτελεστής της 67/88 απόφασης του ΠΔΔΔ Αθηνών που 

αφορά τους όρους αμοιβής και εργασίας των πτυχιούχων Ηλεκτρο¬ 
νικών Ανωτέρων Σχολών Ελληνικής Αεροπορίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 98130/21.11.88 απόφαση των Πρωθυπουργού και Υπουρ¬ 
γού Εργασίας περί ανάθεσης αρμοδιοτήτων Υπουργού Εργασίας στον 
Υφυπουργό Εργασίας, αποφασίζουμε: 

Κηρύσσουμε εκτελεστή την 67/88 απόφαση του ΠΔΔΔ Αθηνών που 
εκδόθηκε για να επιλύσει τη συλλογική διαφορά εργασίας που δημιουρ- 
γήθηκε ανάμεσα στα: Υπουργεία Οικονομικών και Εθνικής Άμυνας 
αφενός και στο Σύλλογο Πτυχιούχων Ηλεκτρονικών Ανωτέρων Σχο¬ 
λών Ελληνικής Αεροπορίας αφετέρου που αφορά τους όρους αμοιβής 
και εργασίας των πτυχιούχων Ηλεκτρονικών Ανωτέρων Σχολών Ελλη¬ 
νικής Αεροπορίας και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι εργαζόμενοι με 
σχέση εργασίας ιδιωτικού δικαίου πτυχιούχοι ηλεκτρονικών ανωτέρων 
σχολών Ελληνικής Αεροπορίας. 

2. Οι αποδοχές, που βάσει των προϊσχυουσών διατάξεων λαμβάνο- 

νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί την 31.12.87 με τον υπολογισμό της ΑΤΑ 
του έτους 1986 χαι 1987 προσαυξάνονται: 

α) Με διορθωτικό ποσοστό ΑΤΑ 4,3% που καθορίστηκε με την Α 
442/Α/29/8.1.88 απόφαση του Υπουργού Εθνικής Οικονομίας και 

β) Με πρόσθετη αύξηση εκ ποσοστού 1,2%. 

3. Οι παραπάνω αποδοχές, όπως διαμορφώνονται με τον υπολογι¬ 
σμό της πρόσθετης αύξησης (1,2%) καθώς και του διορθωτικού ποσο¬ 
στού ΑΤΑ (4,3%): 

α) προσαυξάνονται με την ΑΤΑ του πρώτου τετράμηνου 1988 που 
καθορίστηκε σε ποσοστό 4% με την Α 443/Α/20/8.1.88 απόφαση 
του Υπουργού Εθνικής Οικονομίας και 

β) όπως διαμορφώνονται την 30.4.88 θα αναπροσαρμοσθούν με την 
ΑΤΑ της 1.5.88 και 

γ) την 1.9.88 και εφεξής σύμφωνα με τις αποφάσεις του Υπουργού 
Εθνικής Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

4. Για τη χορήγηση της αναπροσαρμογής των αποδοχών λόγω 
ΑΤΑ, που προβλέπονται από την απόφαση αυτή, λαμβάνονται υπόψη τα 
κλιμάκια αποδοχών που καθορίζονται από την 119595/3511/ 
18.12.87 απόφαση του Υπουργού Εθνικής Οικονομίας. 

5. Χορηγείται επίδομα γάμου με τις προϋποθέσεις που προβλέπονται 
από τις 10/76, 9/78, 100/79 αποφάσεις ΔΔΔΔ Αθηνών και το άρθρο 
5 της ΕΓΣΣΕ της 14.2.84, όπως έχει τούτο ρυθμιστεί με τις διατάξεις 
του Ν. 1414/84. 

Σε όσες έγγαμες εργαζόμενες γυναίκες δεν καταβάλλεται το επίδομα 
γάμου με βάση τις παραπάνω διατάξεις, χορηγείται επίδομα γάμου επί 
του βασικού μισθού σε ποσοστό 5% και από 1.1.89 σε ποσοστό 10% 
συνολικά. 

6. Όσες διατάξεις της από 25.9.84 ΣΣΕ δεν έχουν τροποποιηθεί, 
εξακολουθούν να ισχύουν. 

7. Η ισχύς της απόφασης αυτής αρχίζει από 24 Ιουλίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. 11645 (8) 

Κήρυξη υποχρεωτικής της 35/88 απόφασης του ΠΔΔΔ Αθηνών για 

τους όρους αμοιβής και εργασίας των απασχολουμένων σε πτηνο- 

τροφικές επιχειρήσεις. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 

β) Τη γνωμοδότηση του, σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 16.2.89. 

γ) Την 35/88 απόφαση του ΠΔΔΔ Αθηνών. 

δ) Την 98130/21.11.88 απόφαση των Πρωθυπουργού και Υπουρ¬ 
γού Εργασίας περί ανάθεσης αρμοδιοτήτων Υπουργού Εργασίας στον 
Υφυπουργό Εργασίας, αποφασίζουμε: 

1. Κηρύσσουμε υποχρεωτική την 35/88 απόφαση του ΠΔΔΔ Αθη¬ 
νών για τους όρους αμοιβής και εργασίας των απασχολουμένων σε πτη- 
νοτροφικές επιχειρήσεις, για όλους τους εργοδότες και εργαζομένους 
του επαγγέλματος που αφορά αυτή. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 


Αριθ. Α3β/οικ. 3423 (9) 

Μεταφορά θέσεων διοικητικού, νοσηλευτικού και λοιπού προσωπικού 
του Νομαρχιακού Γενικού Ογκολογικού Νοσ/μείου Κηφισιάς «ΟΙ 
ΑΓΙΟΙ ΑΝΑΡΓΥΡΟΙ» στο Αντικαρκινικό Νοσ/μείο θεσ/κης «ΘΕΑ- 
ΓΕΝΕΙΟ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 10 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/Α/85). 

2. Τημεαρ. 1002081/28/Φ. 10/9.1.1989 απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

3. Τη με αρ. 4/4.10.1988 γνώμη του διοικητικού συμβουλίου του 
Νομαρχιακού Γενικού Ογκολογικού Νοσ/μείου Κηφισιάς «ΟΙ ΑΓΙΟΙ 
ΑΝΑΡΓΥΡΟΙ», αποφασίζουμε: 

1. Ο ξενώνας του Νομαρχιακού Γ ενικού Ογκολογικού Νοσοκομείου 
Κηφισιάς «ΟΙ ΑΓΙΟΙ ΑΝΑΡΓΥΡΟΙ» που λειτουργεί στη Θεσσαλονίκη 
ως αποκεντρωμένη μονάδα του, μεταφέρεται και προστίθεται στον Ορ¬ 
γανισμό του Αντικαρκινικού Νοσοκομείου Θεσ/κης «ΘΕΑΓΕΝΕΙΟ». 

2. Οι παρακάτω κατά κατηγορία κλάδων και ειδικότητα θέσεις διοι¬ 
κητικού, νοσηλευτικού και λοιπού προσωπικού, που έχουν συσταθεί με 
την Α3β/οικ. 21123/11.12.1986 Υπουργική απόφαση «Οργανισμός 
του Νοσηλευτικού Ιδρύματος «ΟΙΚΟΣ ΞΕΝΙΑΣ ΚΑΙ ΓΙΕΡΙΘΑΛΊΈΩΣ 
ΑΣΘΕΝΩΝ» (ΦΕΚ 8Β/9.1.1987), μεταφέρονται και προστίθενται 
στον Οργανισμό του Αντικαρκινικού Νοσοκομείου Θεσ/κης «ΘΕΑΓΕ- 
ΝΕΙΟ». 

Α' ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΩΝ-ΤΡΙΩΝ 
Μία (1) θέση. 

Β’ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Τρεις (3) θέσεις. 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Έξι (6) θέσεις. 

Γ ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Μία (1) θέση της ειδικότητας καθαριστών-τριών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΟΥΤΣΟΓΙΩΡΓΑΣ ΗΛ. ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ . 

ΑΠ. ΚΑΚΛΑΜΑΝΗΣ 

-φ- 

Αριθ. Α7α/1905 . (10) 

Φαρμακευτική Περίθαλψη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Β.Δ. 665/62, όπως αυτό τροποποιήθηκε και 
συμπληρώθηκε μεταγενέστερα. 

2) Τις διατάξεις του άρθρου 11 του Ν. 1278/82 (ΦΕΚ 105/ 
31.8.82) «Για σύσταση Κεντρ. Συμβ. Υγείας». 

3) Την αριθμ. Α7α/3760/30.4.82 απόφασή μας (ΦΕΚ 222/ 
3.5.82 τ. Β') «Διαδικασία Παροχής Φαρμακευτικής Περίθαλψης στους 
ασφαλισμένους του Δημοσίου». 

4) Την αριθμ. Α7α/οικ. 1802/21.2.86 απόφασή μας (ΦΕΚ 111/ 
14.3.86 τ. Β') «Διαδικασία εκτέλεσης φαρμακευτικών συνταγών που 
συμπληρώνονται από γιατρούς του ΕΣΥ». 

5) Το αριθμ. 666/14.2.89 έγγραφο του ΚΕΣΥ, σχετικά με τη χο¬ 
ρήγηση φαρμάκων που περιέχουν τη δραστική ουσία ΜΙΝΟΧΙϋΙΕΕ, 
αποφασίζουμε: 

Τροποποιούμε τις αποφάσεις μας Α7α/οικ. 3760/30.4.82 και 

Α7α/οικ. 1802/21.2.86 και ορίζουμε όπως: 

Οι φαρμακευτικές συνταγές για τους ασφαλισμένους του Δημοσίου 
που περιέχουν τη δραστική ουσία «ΜΙΝΟΧΙΟΙίΕ» ελέγχονται από τους 
ελεγκτές γιατρούς σε όλες τις Νομαρχίες της Χώρας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. Α6Α/1826 (11) 

Τροποποίηση, συμπλήρωση και κωδικοποίηση αποφάσεων Τπουργ. 

Υγείας, Πρόνοιας και Κοιν. Ασφαλίσεων για την ταινία γνησιότητας 

φαρμακευτικών προϊόντων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 6 παρ. 1 του Ν. 1316/83, 

β. του άρθρου 3 του Ν. 1316/83, όπως συμπληρώθηκε με το άρθρο 
24 παρ. 2 του Ν. 1759/85. 

2. Τις αποφάσεις μας αρ. Α6/1370/2.7.87, Α6/1858/7.3.88, 
Α6/9174/1988 και Α6/10420/15.11.88 σχετικά με την ταινία 
γνησιότητας φαρμακευτικών ιδιοσκευασμάτων ή σκευασμάτων που κυ¬ 
κλοφορούν στη χώρα μας. 

3. Την εισήγηση αρ. 0-145/20.2.89 του ΔΣ/ΕΟΦ, αποφασί¬ 
ζουμε: 

Τροποποιούμε, συμπληρώνουμε και κωδικοποιούμε τις αποφάσεις 
μας αριθ. Α6/1370/87, Α6/1858/88, Α6/9174/88 και Α6/ 
10420/88 και ορίζουμε τα εξής: 

1. Κάθε φαρμακευτικό ιδιοσκεύασμα ή σκεύασμα που κυκλοφορεί 
στην Ελλάδα θα φέρει ταινία γνησιότητας, που επικολλάται υποχρεω¬ 
τικά στην εξωτερική συσκευασία του προϊόντος, με μέριμνα και ευθύνη 
των παραγωγών, αντιπροσώπων ή εισαγωγέων των προϊόντων αυτών. 

2. Η ταινία γνησιότητας εκδίδεται από τον Εθνικό Οργανισμό Φαρ¬ 
μάκων (ΕΟΦ) με φροντίδα, ευθύνη και δαπάνες του και διατίθεται δω¬ 
ρεάν από αυτόν στους παραγωγούς, αντιπροσώπους ή εισαγωγείς των 
φαρμακευτικών ιδιοσκευασμάτων ή σκευασμάτων. 

3. Η ταινία κατασκευάζεται από ειδικό χαρτί που φέρει με υδατογρά- 
φηση ή αόρατη φωσφορίζουσα εκτύπωση δάπεδο ασφαλείας το εθνό¬ 
σημο και την ονομασία ΕΟΦ ορατό στην υπεριώδη ακτινοβολία. Έχει 
τη μορφή διπλής αυτοκόλλητης ετικέτας μήκους 20-30 χιλιοστομέ¬ 
τρων και πλάτους 20-25 χιλιοστομέτρων. 

Στις ταινίες εκτυπώνονται επίσης με ευθύνη του ΕΟΦ η επωνυμία ή 
το όνομα του παραγωγού, αντιπροσώπου ή εισαγωγέα στον οποίο πα- 
ραδίδονται αρίθμηση, καθώς και το έτος κατασκευής των. 

4. Κάθε παραγωγός, αντιπρόσωπος ή εισαγωγέας οφείλει να υπο¬ 
βάλλει στον ΕΟΦ το πρώτο δεκαήμερο του μηνός Νοεμβρίου και το 
πρώτο δεκαήμερο του μηνός Μαΐου κάθε έτους πρόβλεψη των αναγκών 
του σε ταινίες αντίστοιχα για το εξάμηνο Ιανουάριου - Ιουνίου και Ιου¬ 
λίου - Δεκεμβρίου που ακολουθεί. 

5. Ο ΕΟΦ οφείλει να εξασφαλίζει και να παραδίδει εντός διμήνου 
στους ενδιαφερομένους τον αριθμό των ταινιών που απαιτούνται με 
βάση τις παραπάνω προβλέψεις και για το σκοπό αυτό υποχρεούται να 
γράφει κάθε χρόνο στον προϋπολογισμό του τα ποσά των πιστώσεων 
που θα χρειαστούν για έκδοση, διακίνηση, αποθήκευση, φύλαξη, διαχεί¬ 
ριση και γενικά κάθε άλλη σχετική δαπάνη. 

6. Οι παραγωγοί, αντιπρόσωποι ή εισαγωγείς υποχρεώνονται: 

α. Να επικολλούν την ταινία γνησιότητας στην εξωτερική συσκευασία 
των προϊόντων τους και να αναγράφουν σ’ αυτή συντετμημένα με ευανά¬ 
γνωστα στοιχεία την ονομασία, τη μορφή και την περιεκτικότητα εάν 
υπάρχουν περισσότερες και τον κωδικό αριθμό του προϊόντος που δίδε¬ 
ται από τον ΕΟΦ. 

Ειδικά για τα προϊόντα που εισάγονται και διατίθενται με τη διαδικα¬ 
σία του άρθρου 29 του Ν. 1318/83 θ’ αναγράφεται στην ταινία αντί 
των παραπάνω στοιχείων η ονομασία του φαρμάκου, ο αριθμός απόφα¬ 
σης του ΕΟΦ και η τιμή πωλήσεως που καθορίστηκε με την απόφαση 
αυτή. 

β. Να δηλώνουν στον ΕΟΦ τον αριθμό ταινιών γνησιότητος που χρη¬ 
σιμοποίησαν για τα προϊόντα τους κατά προϊόν, μορφή και συσκευασία 
συνυπολογίζοντας και τις απώλειες κατά την επικόλληση (φύρα) που δεν 


πρέπει να υπερβαίνουν το 3% του συνόλου των χρησιμοποιουμένων ται¬ 
νιών γνησιότητας. 

Να επιστρέφουν σε περίπτωση διακοπής των εργασιών τους τις ται¬ 
νίες γνησιότητας που δεν έχουν χρησιμοποιήσει ή όταν ζητηθεί αυτό από 
τον ΕΟΦ για αντικατάσταση (αλλαγή χρώματος). 

7. Τα ιδιοσκευάσματα ή σκευάσματα που προμηθεύονται σύμφωνα 
με τις διατάξεις του Ν. 748/1978, τα Νοσοκομεία, το Δημόσιο και τα 
λοιπά Νομικά Πρόσωπα Δημοσίου Δικαίου σφραγίζονται από τους πα¬ 
ραγωγούς, αντιπροσώπους ή εισαγωγείς στην ταινία γνησιότητας, με 
σφραγίδα που φέρει την ένδειξη ΚΡΑΤΙΚΟ ΕΙΔΟΣ με κεφαλαία γράμ¬ 
ματα. 

8. Οι φαρμακοποιοί κατά την εκτέλεση συνταγών ασφαλισμένων του 
Δημοσίου και των ασφαλιστικών ταμείων αφαιρούν τις ταινίες γνησιό¬ 
τητας από τα χορηγούμενα φάρμακα και τις επικολλούν στις αντίστοι¬ 
χες συνταγές. Το Δημόσιο και τα Ασφαλιστικά Ταμεία δεν καταβάλλουν 
την αξία των συνταγών που δεν φέρουν τις ταινίες γνησιότητας των ανα- 
γραφομένων φαρμάκων. Τα τιμολόγια και οι αποδείξεις αγοράς φαρμά¬ 
κων που υποβάλλουν οι ασφαλισμένοι στο Δημόσιο ή στα ασφαλιστικά 
ταμεία προς έγκριση της σχετικής δαπάνης, πρέπει να φέρουν τις ταινίες 
γνησιότητας. Οι ταινίες γνησιότητας που επικολλούνται στις ανωτέρω 
συνταγές και τιμολόγια ή αποδείξεις δεν πρέπει να έχουν διαγραφές, ξέ- 
σματα ή διορθώσεις. 

Οι ταινίες γνησιότητας των φαρμάκων που χορηγούνται σε μη ασφα¬ 
λισμένους ή ιδιωτικές κλινικές διαγράφονται από το φαρμακοποιό με 
γραφίδα στερεάς μελάνης χωρίς να αφαιρούνται από τη συσκευασία. 

9. Οι φαρμακοποιοί και φαρμακέμποροι οφείλουν να ελέγχουν την 
ταινία γνησιότητας των ιδιοσκευασμάτων και σκευασμάτων που προμη¬ 
θεύονται και διακινούν μέσω των φαρμακείων ή φαρμακαποθηκών. 

10. Απαγορεύεται η διάθεση από τα φαρμακεία σε μη ασφαλισμένους 
ιδιοσκευασμάτων ή σκευασμάτων, χωρίς την ταινία γνησιότητας, κα¬ 
θώς και από τις φαρμακοβιομηχανίες, τα φαρμακευτικά εργαστήρια, 
τις αντιπροσωπείες και πρατήρια φαρμάκων και από τις φαρμακαποθή¬ 
κες. 

Απαγορεύεται στα φαρμακεία, φαρμακαποθήκες και πρατήρια φαρ¬ 
μάκων η κατοχή ταινιών γνησιότητας φαρμάκων, καθώς και η κατοχή 
ιδιοσκευασμάτων ή σκευασμάτων από τα οποία έχει αποκολληθεί ή δια¬ 
γράφει η ταινία γνησιότητας. 

11. Τα αποθέματα των φαρμακευτικών ιδιοσκευασμάτων ή σκευα¬ 
σμάτων που δεν έχουν ταινία γνησιότητας επιτρέπεται να διατεθούν 
κατ’ εξαίρεση των οριζομένων στην απόφαση αυτή ως εξής: 

α. Τα φαρμακεία μπορούν να χορηγούν με συνταγές του Δημοσίου 
και των ασφαλιστικών ταμείων φάρμακα χωρίς την ταινία γνησιότητας, 
σύμφωνα με τις προϊσχύουσες διατάξεις, επί ένα χρόνο από την ημερο¬ 
μηνία ισχύος της απόφασης αυτής. Μπορούν επίσης να διαθέτουν τα 
φάρμακα αυτά με ιδιωτικές συνταγές, που η αξία τους ή μέρος αυτής 
δεν καταβάλλεται από το Δημόσιο ή τα ασφαλιστικά ταμεία μέχρι να λή¬ 
ξουν. 

β. Οι φαρμακαποθήκες μπορούν να διαθέτουν στα φαρμακεία φάρ¬ 
μακα χωρίς την ταινία γνησιότητας επί εννέα μήνες από την ημερομη¬ 
νία ισχύος της απόφασης αυτής. 

γ. Συσκευασίες (έτοιμα προϊόντα ή κουτιά) που έχουν παραχθεί και 
φέρουν κουπόνι αλλά δεν έχουν διατεθεί από τους παραγωγούς, αντι¬ 
προσώπους ή εισαγωγείς κατά την έναρξη εφαρμογής της απόφασης 
αυτής μπορούν να διανεμηθούν και να κυκλοφορήσουν μόνο εφόσον επι- 
κολληθεί ταινία και διαγράφει με κόκκινη γραφίδα το κουπόνι. 

Κατ’ εξαίρεση οι συσκευασίες αυτές μπορούν για διάστημα 45 ημε¬ 
ρών από την έναρξη εφαρμογής της απόφασης αυτής να διανεμηθούν 
και να κυκλοφορήσουν χωρίς την επικόλληση ταινίας οπότε δεν θα δια¬ 
γράφει το κουπόνι. 

Επισημαίνεται ότι σε καμιά περίπτωση δεν επιτρέπεται η διακίνηση 
και γενικά διάθεση προϊόντων που η συσκευασία των θα φέρει ταυτό¬ 
χρονα ταινία και κουπόνι, που δεν θα έχει διαγράφει. 

12. Παράβαση των οριζομένων με την απόφαση αυτή συνεπάγεται 
τις κυρώσεις που προβλέπονται από τις διατάξεις του άρθρου 19 παρά¬ 
γραφος 5 του Ν.Δ. 96/73, όπως αντικαταστάθηκαν με το άρθρο 33 
παρ. 3 του Ν. 1316/1983. Επίσης σύμφωνα και με τις διατάξεις της 
παρ. 8 του άρθρου 36 του Ν. 1759/88 έχουν τις κυρώσεις των παρ. 1 
και 6 του άρθρου 33 του Ν. 1316/83. 

13. Η παράδοση και επιστροφή των ταινιών και γενικά η διαχείρισή 
των θα γίνεται με τη διαδικασία και τον τρόπο που θα καθορίζεται με 
απόφαση του ΕΟΦ. 

14. Η ισχύς της απόφασης αυτής αρχίζει την 1η Μαρτίου 1989 
εκτός από τα κατωτέρω προϊόντα: 

<χ) Παρεντερικά διαλύματα μεγάλου όγκου, 
β) Τα ναρκωτικά του Κρατικού Μονοπωλίου, 
γ) Τα προϊόντα που εξάγονται. 

δ) Τα προϊόντα που περιέχουν σα δραστική ουσία μόνο ακετυλοσαλι- 
κυλικό οξύ ή παρακεταμόλη. 

ε) Προϊόντα που χορηγούνται τμηματικά οελλά κυκλοφορούν σε πολ¬ 
λαπλές συσκευασίες στις οποίες επικολλούνται μέχρι σήμερα περισσό¬ 
τερα του ενός κουπόνια, για τα οποία η ημερομηνία έναρξης εφαρμογής 
της ρύθμισης αυτής θα ορισθεί με νςότερη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

- 4 - 

Αριθ. Δίγ/οικ. 6420 (12) 

Τροποποίηση της Δ1 γ/30812/88/27.1.1989 (ΦΕΚ 67/31.1.1989 
τεύχος Β') αποφάσεως Τπουργ. Υγείας, Πρόνοιας και Κοιν. Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξεις του Ν. 1320/1983. 

4. Τις διατάξεις του άρθρου 7 του Ν. 1278/1982. 

5. Την απόφασή μας Δ1γ/30812/88/27.1.1989 (ΦΕΚ 67/ 
31.1.1989 τεύχος Β'), αποφασίζουμε: 

1. Τροποποιούμε την ανωτέρω (5) σχετική απόφασή μας και διορί¬ 
ζουμε τακτικό μέλος του Δεύτερου Δευτεροβάθμιου Συμβουλίου Επιλο¬ 
γής Ιατρικού και Οδοντιατρικού Προσωπικού Νοσηλευτικών Ιδρυμά¬ 
των με έδρα την Αθήνα το Σαράντο Γιαννιώτη, υπάλληλο του Υπουρ¬ 
γείου Υγείας, Πρόνοιας και Κοινωνικών Ασφαλίσεων με βαθμό Α' του 
Κλάδου ΠΕ, σε αντικατάσταση του Γεωργίου Χλιβέρη. 

2. Κατά τα λοιπά ισχύει η ανωτέρω τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

- ♦ - 

Αριθ. Φ.811.9/880/ΙΒ-2109 (13) 

Ανάθεση έργου ξενάγησης των ομογενών εκπ/κών Αυστραλίας σε αρ¬ 
χαιολογικούς χώρους. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν.δ. 154/73 «περί αντικαταστάσεως, συμπλη- 
ρώσεως και τροποποιήσεως διατάξεων τινων του ν.δ. 695/70 «περί εκ- 
παιδεύσεως ελληνοπαίδων εξωτερικού». 

2. Το άρθρο 15 του ν.δ. 1735/87 «περί προσλήψεως στο δημόσιο 
τομέα, κοινωνικός έλεγχος στη δημόσια διοίκηση, πολιτικά δικαιώματα 
και άλλες διατάξεις». 

3. Τις Φ.863/47/Ζ1/6790/21.12.88 και Φ.863/62/Ζ1/418/ 
19.1.89 αποφάσεις του Υπουργείου Εθνικής Παιδείας και Θρησκευμά¬ 
των. 

4. Τα αριθμ. 158/28.11.88 και 195/19.1.89 υπηρεσιακά σημει¬ 
ώματα της δ/νσης εκπ/σης ελληνοπαίδων εξωτερικού του Υπουργείου 
μας. 

5. Την ανάγκη μουσικής επένδυσης του αποχαιρετιστήριου δείπνου 
των ομογενών εκπαιδευτικών της Αυστραλίας για λόγους συντήρησης 
της εθνικής μας ταυτότητας. 

6. Την ανάγκη παρουσίας ξεναγών κατά τη διάρκεια πραγματοποίη¬ 
σης επισκέψεων στους αρχαιολογικούς χώρους των Δελφών, της Βεργί¬ 
νας και της Θεσσαλονίκης, αποφασίζουμε: 

Εγκρίνουμε: Α', 1) την ανάθεση του έργου της ξενάγησης των ομογε¬ 
νών εκπ/κών Αυστραλίας κατά τη διάρκεια πραγματοποίησης επισκέ¬ 
ψεων στους αρχαιολογικούς χώρους: α) της Θεσσαλονίκης από 15.30 


μ.μ. - 20.00 μ.μ. β) της Βεργίνας από 10 π.μ. -12.30 μ.μ. και γ) των 
Δελφών από 11 π.μ. -15.00 μ.μ. σε δύο (2) ελεύθερους επαγγελματίες 
προσοντούχους, 

2) την καταβολή αποζημίωσης στους αναφερόμενους ξεναγούς ως 
εξής: α) για την ξενάγηση της Θεσσαλονίκης και Βεργίνας ποσό είκοσι 
μιας χιλιάδων τετρακοσίων ενενήντα δραχμών (21.490) και β) για την 
ξενάγηση των Δελφών ποσό οκτώ χιλιάδων δραχμών (8.000). 

Στα αναφερόμενα ποσά συμπεριλαμβάνονται και οι κρατήσεις. 

Β' 1) την ανάθεση του έργου της μουσικής επένδυσης κατά το απο¬ 
χαιρετιστήριο δείπνο των ομογενών εκπ/κών της Αυστραλίας σε πέντε 
(5) ελεύθερους επαγγελματίες μουσικούς, 

2) ορίζουμε τις ώρες απασχόλησής τους από 20.00 μ.μ. - 1.00 π.μ. 
την ημέρα παράθεσης του αποχαιρετιστήριου δείπνου, 

3) την καταβολή αποζημίωσης σε κάθε μουσικό συνολικού ποσού εί¬ 
κοσι χιλιάδων δραχμών (20.000) συμπεριλαμβανομένων των κρατή¬ 
σεων και εισφορών. 

Οι δαπάνες θα βαρύνουν τον ΚΑΕ 0845 του φορέα 19-160 του 
προϋπολογισμού εξόδων έτους 1988 του Υπουργείου Εθνικής Παιδείας 
και Θρησκευμάτων όπου υπάρχει γραμμένη πίστωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΕΘΝΙΚΗΣ ΠΑΙΔΕΙΑΣ & ΘΡ/ΤΩΝ 

ΑΓ. ΚΟΥΤΣΟΓΙΩΡΓΑΣ ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. Α15/08/16 (14) 

Ορισμός του συντελεστή (μ) των άρθρων 2, 3,4 του Π.Δ. 798/1978. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 


Έχοντας υπόψη: 

α) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β) Τις διατάξεις του Π.Δ. 456/85 «περί μεταφοράς αρμοδιοτήτων 
Υπηρεσιών και προσωπικού στα Υπουργεία Περιβάλλοντος, Χωροτα¬ 
ξίας και Δημοσίων Έργων κ.λπ.». 

γ) Τις διατάξεις του Ν. 716/77 «περί Μητρώου Μελετητών και 
Αναθέσεως και Εκπονήσεως Μελετών». 

δ) Τις διατάξεις του Π.Δ. 798/78 «περί καθορισμού ορίων προεκτι- 
μώμενης αμοιβής μελετών κατά τάξη πτυχίου». 

ε) Τα υπ’ αριθμ. 675/Θ-73/17.1.86, 27039/Θ36/14.1.87, 
1810/Θ. 183/26.1.88, 1906/Θ-59/23.1.89 έγγραφα της Εθνικής 
Στατιστικής Υπηρεσίας της Ελλάδας περί του μέσου επιπέδου του Γ ενι¬ 
κού Δείκτη τιμών Καταναλωτή του τελευταίου τριμήνου των ετών 
1982 - 1988, αποφασίζουμε: 

1. Ορίζουμε όπως για το έτος 1989 ο χρησιμοποιούμενος για τον 
καθορισμό των ορίων αμοιβής συντελεστής (μ) των άρθρων 2, 3, 4 του 
Π.Δ. 798/78 είναι ίσος προς το λόγο του μέσου επιπέδου του Γενικού 
Δείκτη τιμών καταναλωτή του Δ’ τριμήνου των ετών 1988, 1978 


ήτοι 


293,0 

46,5 


6,30 μ. 


2. Κατόπιν των ανωτέρω τα όρια αμοιβής κάθε τάξης πτυχίου καθο¬ 
ρίζονται σε δρχ. όπως παρακάτω. 

, α) Για τις κατηγορίες μελετών του άρθρου 2 του Π. Δ. 798/1978. 


Πτυχίο Α' τάξης: από 1 
Πτυχίο Β' τάξης: από 1.575.000 
.Πτυχίο Γ' τάξης: από 4.725.000 
Πτυχίο Δ' τάξης: από 12.600.000 
Πτυχίο Ε' τάξης: από 18.900.000 


έως 3.150.000 
έως 7.875.000 
έως 28.350.000 
έως 63.000.000 


β) Για τις κατηγορίες μελετών του άρθρου 3 του Π.Δ. 798/1978. 


Πτυχίο Α’ τάξης: από 1* 

Πτυχίο Β'-τάξης: από 945.000 
Πτυχίο Γ' τάξης: από 2.835.000 
Πτυχίο Δ' τάξης: από 7.560.000 
Πτυχίο Ε' τάξης: από 11.340.000 


έως 1.890.000 
έως 4.725.000 
έως 17.010.000 
έως 37.800.000 


γ) Για τις κατηγορίες μελετών του άρθρου 4 του Π.Δ. 798/1978. 
Πτυχίο Α' τάξης: από 1 έως 945.000 

Πτυχίο Β’ τάξης: από 470.000 έως 2.360.000 

Πτυχίο Γ' τάξης: από 1.420.000 έως 8.505.000 

Πτυχίο Δ' τάξης: από 3.780.000 έως 18.900.000 

Πτυχίο Ε' τάξης: από 5.670.000 και άνω 

3. Για τις προσκλήσεις εκδήλωσης ενδιαφέροντος που έχουν δημο- 
σιευθεί μέχρι τη θέση σε ισχύ της απόφασης αυτής ισχύουν τα όρια αμοι¬ 
βών κατά τάξη πτυχίου όπως αυτά καθορίζονται από την αριθμ. ΕΔ5/ 
04/72/10.2.88 απόφαση του Υπουργού ΠΕΧΩΔΕ (ΦΕΚ 128/Β/ 
3.3.88). 

4. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως, οπότε καταργείται από τότε η ΕΔ5/04/ 
72/10.2.88 απόφαση του Υπουργού ΠΕ.ΧΩ.Δ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

Ο ΥΠΟΥΡΓΟΣ 

Β. ΚΕΔΙΚΟΓΛΟΥ 

- * - ' 

Αριθ. Α16γ/11/1204/Γ . (15) 

Πρόσληψη προσωπικού για κάλυψη απρόβλεπτων και επειγουσών ανα¬ 
γκών στο Περιφερειακό Τμήμα Ηπείρου του ΤΕΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του κεφ. Β' του Ν. 993/79 (άρθρα 3-8) αναφορικά 
με την πρόσληψη προσωπικού με σύμβαση ορισμένου χρόνου για κά¬ 
λυψη απρόβλεπτων και υπηρεσιακών αναγκών και ιδιαίτερα τις διατά¬ 
ξεις του άρθρου 5 του Νόμου αυτού, σε ό,τι αφορά τη διαδικασία πρόσ¬ 
ληψης του προσωπικού. 

2. Τις διατάξεις του άρθρου 9 του Ν. 1476/84 και τις όμοιες του άρ¬ 
θρου 14 του Ν. 1735/87 που τροποποιήθηκε και συμπληρώθηκε το 
κεφ. Β' του Ν. 993/79, αποφασίζουμε: 

Διαπιστώνουμε το απρόβλεπτο και επείγον της ανάγκης για πρόσ¬ 
ληψη από το Τεχνικό Επιμελητήριο της Ελλάδας (ΤΕΕ) ενός υπαλλή¬ 
λου με σύμβαση εργασίας ιδιωτικού δικαίου και με διάρκεια απασχόλη¬ 
σης οκτώ (8) μηνών. 

Το γεγονός που προκαλεί την ανάγκη πρόσληψης του παραπάνω 
υπαλλήλου είναι ότι στο Περιφερειακό Τμήμα Ηπείρου, υπηρετούν μόνο 
δύο Υπάλληλοι και η λειτουργία του καθίσταται εξαιρετικά δύσκολη, 
λόγω της αύξησης του αριθμού των Μηχανικών στην Περιφέρεια του 
ανωτέρω Τμήματος και του αναβαθμισμένου ρόλου του ΤΕΕ μέσα από 
το νέο θεσμικό πλαίσιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 1989 

Ο ΥΠΟΥΡΓΟΣ 

Β. ΚΕΔΙΚΟΓΛΟΥ 

- 4 - 

Αριθ. Α16γ/6/129 (16) 

Πρόσληψη προσωπικού για κάλυψη απρόβλεπτων και επειγουσών ανα¬ 
γκών του Τ.Ε.Ο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του κεφ. Β' του Ν. 993/79 (άρθρα 3-8) αναφορικά 
με την πρόσληψη προσωπικού με σύμβαση ορισμένου χρόνου για κά¬ 
λυψη απρόβλεπτων και επειγουσών υπηρεσιακών αναγκών και ιδιαί¬ 


τερα τις διατάξεις του άρθρου 5 του Νόμου αυτού, σε ό,τι αφορά τη δια¬ 
δικασία πρόσληψης του προσωπικού. 

2. Τις διατάξεις του άρθρου 9 του Ν. 1476/84 και τις όμοιες του άρ¬ 
θρου 14 του Ν. 1735/87 που τροποποιήθηκε ή συμπληρώθηκε το κεφ. 
Β’ του Ν. 993/79, αποφασίζουμε: 

Διαπιστώνουμε το απρόβλεπτο και επείγον της ανάγκης για την 
πρόσληψη από το Ταμείο Εθνικής Οδοποιίας (Τ.Ε.Ο.) επτά (7) καθαρι¬ 
στριών με σύμβαση εργασίας ιδιωτικού δικαίου και με διάρκεια απα¬ 
σχόλησης οκτώ (8) μηνών. 

Το γεγονός που προκαλεί την ανάγκη πρόσληψης του παραπάνω 
προσωπικού είναι ότι στο εν λόγω Ταμείο υπηρετούν μόνο τέσσερις (4) 
υπάλληλοι αυτής της ειδικότητας, ύστερα από σταδιακές παραιτήσεις 
πέντε (5) καθαριστριών του ΤΕΟ ν ενώ λειτουργούν ένδεκα (11) Σταθμοί 
Διοδίων. 

Οι εν λόγω Σταθμοί λειτουργούν επί'24ώρου βάσεως και αντιμετω¬ 
πίζουν οξύτατο πρόβλημα καθαριότητας που χρήζει άμεσης αντιμετώ¬ 
πισης για την αποφυγή δημιουργίας κινδύνων στην υγεία του προσωπι¬ 
κού που διαμένει σ’ αυτούς αλλά και των διερχομένων και εξυπηρετου- 
μένων από τους Σταθμούς Διοδίων πολιτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Φεβρουάριου 1989 

Ο ΥΠΟΥΡΓΟΣ 

Β. ΚΕΔΙΚΟΓΛΟΥ 
-♦- 

Αριθ. οικ. Κ1-3588 (17) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Ηλείας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου». 

3. Το άρθρο 59 παράγρ. 2 του Π.Δ. 410/88 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, των Ο.Τ.Α. και 
λοιπών Ν.Π.Δ.Δ.». 

4. Την αριθμ. 1028/927/11.1.89 απόφαση της Διοικητικής Επι¬ 
τροπής του Επιμελητηρίου Ηλείας. 

5. Το γεγονός ότι η συγκεκριμένη ανάγκη δεν μπορεί να καλυφθεί 
από το υφιστάμενο μόνιμο ή με σχέση εργασίας ιδιωτικού δικαίου προ¬ 
σωπικό της υπηρεσίας ή με απόσπαση προσωπικού από άλλες δημόσιες 
υπηρεσίες. 

6. Την αριθμ. Β3-139/16.2.1987 κοινή Απόφαση του Πρωθυ¬ 
πουργού και του Υπουργού Εμπορίου Ανάθεση αρμοδιοτήτων στον 
Υφυπουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Επιμελητηρίου Ηλείας από τη μείωση 
του προσωπικού του και από τη συνεχή αύξηση των εργασιών του και 
καθορίζουμε σε δύο (2) τον αριθμό των υπαλλήλων με απολυτήριο Λυ¬ 
κείου που μπορεί να προαλάβει το παραπάνω Επιμελητήριο με σχέση 
εργασίας Ιδιωτικού Δικαίου ορισμένου χρόνου και για διάστημα οκτώ 
(8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



